Dražen Vukov Colić

**Dražen Vukov Colić**  (Zagreb, 1. svibnja 1944. – Krapinske Toplice, 30. studenog 2018), jugoslavenski i hrvatski novinar, diplomat i kazališni kritičar.

## Biografija

### Počeci
Diplomirao južnoslavenske književnosti i poredbenu književnost na Filozofskom fakultetu u Zagrebu.

### Novinarski rad
U novinarstvu od 1966. godine. Počeo kao student u *[[Studentski list|Studentskom listu]]* u Zagrebu (1966–1968), gdje je bio i zamjenik glavnog urednika. U zagrebačkom *[[Vjesnik]]u* i njegovoj kući radio je od 1968. do 1991. godine. Bio je kazališni kritičar do 1971. godine. Od 1973. do 1975. bio je urednik rubrike Kulture. Dopisnik *Vjesnikovih* izdanja iz New Yorka bio je od 1975. do 1980. godine. Po povratku u Zagreb uključen je u ekipu koja je, pod vodstvom Jože Vlahovića pripremila i 1982. pokrenula politički tjednik *[[Danas (Zagreb)|Danas]]*, gdje je bio zamjenik glavnog urednika. *Danas* se ubrzo našao u sukobu s politikom Slobodana Miloševića te s dijelom partijskog vodstva u Hrvatskoj. Osobito je oštar bio sukob s Borislavom Mikelićem u Petrinji. Partijsko vodstvo pokrenulo je unutar Osnovne organizacije SKH u *Danasu* stegovni postupak protiv vodećih urednika, od reda članova Partije. *Drugarsko vijeće* je dogovorilo kompromis s izaslanikom Predsjedništva Centralnog komiteta Mladenom Žuvelom da se urednici kazne opomenama, što bi im omogućilo da ostanu na čelu tjednika. Nezadovoljno time, hrvatsko partijsko vodstvo je potkraj 1982. istjeralo iz *Danasa* i urednike koji su mu se zamjerili i predsjednika *Drugarskog vijeća*. Dražen Vukov Colić je desetljećima kasnije izražavao žaljenje zbog partijske kazne, smatrajući nepravednom ocjenu da je „objektivno djelovao“ protiv vodeće uloge Saveza komunista. Premješten je za urednika u dvotjednik *[[Start]]*, a 1984. je izabran za dopisnika *Vjesnikovih* izdanja iz Bonna, što je značilo i punu partijsku rehabilitaciju. Po povratku iz Bonna bio je glavni i odgovorni urednik *Danasa* od 1988. do 1991. godine.

Predsjednik Tuđman je 1991. smatrao da od *Danasa treba učiniti „*Time magazin*“, pa je Vukov Colić smijenjen, te su gotovo svi urednici otpušteni s posla. Vukov Colić je tada djelovao kao *slobodni suradnik* do [[1994]]. godine, kada je ondašnji glavni urednik *Novog lista* [[Veljko Vičević]] pozvao u svoj dnevnik više vodećih novinara nekadašnjeg *Danasa*. Vukov Colić je u tome riječkom listu radio do umirovljenja [[2010]]. (uz stanku dok je, ne raskinuvši radni ugovor s *Novim listom*, bio veleposlanik Republike Hrvatske). Između [[1994]]. i [[2000]]. objavio je više od 1300 kolumna i dobio dvije nagrade [[Hrvatsko novinarsko društvo|Hrvatskoga novinarskog društva]]. Od 2010. Vukov Colić je kolumnist internetskog glasila [[T-portal]]a.

=== Diplomacija ===
Bio je veleposlanik Republike Hrvatske u [[Austrija|Austriji]] (2000–2004), te u [[Bugarska|Bugarskoj]] (2004–2008). Bio je [[2000]]. predsjednik Radne grupe predsjednika Republike Hrvatske za promicanje Hrvatske u svijetu *Identitet i image*, te član Savjeta [[predsjednik Republike Hrvatske|predsjednika Republike Hrvatske]] za vanjsku politiku i diplomaciju. 
 
=== Obitelj ===
Oženio se [[1973]]. novinarkom [[Davorka Grenac|Davorkom Grenac]], kasnije Davorkom Vukov Colić.

== Nagrade i priznanja ==

=== Novinarske nagrade ===
* *Zlatno pero* [[Hrvatsko novinarsko društvo|Društva novinara Hrvatske]] (1993)
* Nagrada *Veselko Tenžera''' Hrvatskoga novinarskog društva za novinara godine (1996)
* Nagrada za životno djelo »Otokar Keršovani« (2010)

### Odlikovanja
* : Veliki Orden za zasluge sa srebrnom zvijezdom
* : Orden Stare planine prvog stupnja

## Izvori

## Vanjske veze
* MVEP RH - Diplomatske misije i konzularni uredi RH u svijetu Dražen Vukov Colić